cyanic-selkie/wikianc huggingface dataset:
Σοβιετικό δημοψήφισμα του 1991
Ανασκόπηση
Η δεύτερη απόφαση δόθηκε στο διάταγμα. Ειπώθηκε ότι «λόγω των πολυάριθμων εκκλήσεων των εργαζομένων που εξέφραζαν ανησυχία για την τύχη της ΕΣΣΔ και δεδομένου ότι η διατήρηση ενός ενιαίου κράτους είναι το σημαντικότερο ζήτημα της δημόσιας ζωής, επηρεάζει τα συμφέροντα κάθε ατόμου, όλου του πληθυσμού της Σοβιετικής Ένωσης, το Κογκρέσο των Αντιπροσώπων του Λαού της ΕΣΣΔ αποφάσισε:
1. Διεξαγωγή δημοψηφίσματος της ΕΣΣΔ για την αντιμετώπιση του ζητήματος της διατήρησης της Ένωσης ως ανανεωμένης ομοσπονδίας ίσων κυρίαρχων Σοβιετικών Σοσιαλιστικών Δημοκρατιών, λαμβάνοντας υπόψη τα αποτελέσματα της ψηφοφορίας για κάθε χώρα χωριστά.
2. Να δώσει εντολή στο Ανώτατο Συμβούλιο της ΕΣΣΔ να ορίσει ημερομηνία για το δημοψήφισμα και να διασφαλίσει τα μέτρα του.
— - Ψήφισμα της ΕΣΣΔ στις 24 Δεκεμβρίου 1990, αρ. 1856-1
Στις 27 Δεκεμβρίου 1990, το Κογκρέσο των Αντιπροσώπων του Λαού της ΕΣΣΔ αποφάσισε να εγκρίνει την ημέρα υιοθέτησης του Σοβιετικού νόμου «Στη λαϊκή ψηφοφορία (δημοψήφισμα της Σοβιετικής Ένωσης)».
Σύμφωνα με το άρθρο 5 του νόμου της ΕΣΣΔ "Για τη λαϊκή ψηφοφορία (δημοψήφισμα της Σοβιετικής Ένωσης)" ο νόμος του προορισμού του δημοψηφίσματος της ΕΣΣΔ άνηκε στο Κογκρέσο των Αντιπροσώπων του Λαού της ΕΣΣΔ και σε θέματα που δεν σχετίζονταν με την αποκλειστική δικαιοδοσία του Κογκρέσου των Αντιπροσώπων του Λαού της ΕΣΣΔ, και στην περίοδο μεταξύ των συνεδρίων - στο Ανώτατο Σοβιέτ της ΕΣΣΔ. "Με βάση το γεγονός ότι κανένας, εκτός από το λαό δεν μπορεί να πάρει την ιστορική ευθύνη για την τύχη της ΕΣΣΔ, σύμφωνα με την απόφαση του τέταρτου Συνεδρίου των Αντιπροσώπων του Λαού της ΕΣΣΔ και σύμφωνα με το νόμο για το δημοψήφισμα της ΕΣΣΔ ". Στις 16 Ιανουαρίου 1991 το Ανώτατο Συμβούλιο της ΕΣΣΔ αποφάσισε τη:
1. Διεξαγωγή δημοψηφίσματος για τη διατήρηση της Σοβιετικής Ένωσης ως ομοσπονδία ίσων δημοκρατιών σε ολόκληρη την επικράτεια της Σοβιετικής Ένωσης την Κυριακή 17 Μαρτίου 1991. 2. Ενεργοποίηση της ψηφοφορίας για μυστική ψηφοφορία, με την ακόλουθη διατύπωση της ερώτησης που τέθηκε στο δημοψήφισμα και οι απαντήσεις στην ψηφοφορία: "Θεωρείτε απαραίτητη τη διατήρηση της Ένωση Σοβιετικών Σοσιαλιστικών Δημοκρατιών ως ανανεωμένη ομοσπονδία ίσων κυρίαρχων δημοκρατιών, η οποία θα εγγυάται πλήρως τα δικαιώματα και τις ελευθερίες όλων των εθνικοτήτων." "Ναι ή όχι". 3. Για τον προσδιορισμό των αποτελεσμάτων της ψηφοφορίας στην Ένωση Σοβιετικών Σοσιαλιστικών Δημοκρατιών στο σύνολό της, λαμβάνοντας υπόψη τα αποτελέσματα της ψηφοφορίας για κάθε χώρα χωριστά.
Σε δημοκρατίες που δεν συμμετείχαν στα Σοβιετικά δημοψηφίσματα
Ένα επίσημο δημοψήφισμα διεξήχθη στην Εσθονία στις 3 Μαρτίου 1991 σχετικά με την αποκατάσταση της Εσθονικής Δημοκρατίας που είχε καταλάβει η Σοβιετική Ένωση το 1940. Το αποτέλεσμα ήταν 77,8% υπέρ της αποκατάστασης της Εσθονικής Δημοκρατίας. Η Λετονία διεξήγαγε επίσης επίσημο δημοψήφισμα στις 3 Μαρτίου 1991, όταν η συντριπτική πλειοψηφία ψήφισε για την αποκατάσταση της ανεξάρτητης Λετονικής Δημοκρατίας.
Κατά συνέπεια, σε αυτές τις δημοκρατίες οι φιλοσοβιετικές οργανώσεις διοργάνωσαν εθελοντικά δημοψηφίσματα χωρίς επίσημη κύρωση. Η προσέλευση των ψηφοφόρων εδώ ήταν σημαντικά μικρότερη από το 50% των ψηφοφόρων των χωρών αυτών, αλλά αυτές οι πληροφορίες δεν συμπεριλήφθηκαν στην επίσημη δήλωση της Κεντρικής Επιτροπής του Δημοψηφίσματος της ΕΣΣΔ.
Πρόσθετα ερωτήματα
Σε πολλές δημοκρατίες, πρόσθετες ερωτήσεις προστέθηκαν στην ψηφοφορία. Στη Ρωσία, υπήρχε ένα πρόσθετο ερώτημα σχετικά με το αν πρέπει να δημιουργηθεί μια εκλεγμένο αξίωμα για τον Πρόεδρο της ΡΣΟΣΔ. Στην Κιργιζία, την Ουκρανία και το Ουζμπεκιστάν, η πρόσθετη ερώτηση αφορούσε την κυριαρχία των δημοκρατιών τους στο πλαίσιο μιας νέας ένωσης.
Κιργιζία
Στην Κιργιζία, οι ψηφοφόροι κλήθηκαν να απαντήσουν επίσης το εξής ερώτημα: "Συμφωνείτε ότι η Δημοκρατία του Κιργιστάν θα πρέπει να βρίσκεται στην ανανεωμένη Ένωση ως κυρίαρχη δημοκρατία με ίσα δικαιώματα;" Εγκρίθηκε από το 62,2% των ψηφοφόρων, αν και η προσέλευση ήταν μόλις 81,7%, έναντι του 92,9% στο δημοψήφισμα σε επίπεδο Ένωσης.
Ουκρανία
Στην Ουκρανία, οι ψηφοφόροι είχαν επίσης το εξής ερώτημα: "Συμφωνείτε ότι η Ουκρανία πρέπει να είναι μέλος μιας Ένωσης Σοβιετικών Κυρίαρχων Κρατών βάσει της Διακήρυξης της Κρατικής Κυριαρχίας της Ουκρανίας;" Η πρόταση εγκρίθηκε από το 81,7% των ψηφοφόρων.
Την ίδια ημέρα ένα δημοψήφισμα στις Γαλικιανές επαρχίες Ιβάνο-Φρανκίβσκ, Λβιβ και Τερνοπίλ ζήτησε από τις τρεις περιοχές της ΕΣΣΔ τη δημιουργία ανεξάρτητου κράτους της Ουκρανίας. Το 88% των ψηφοφόρων σε αυτό το δημοψήφισμα υποστήριξε την ανεξαρτησία της Ουκρανίας.
Ουζμπεκιστάν
Στο Ουζμπεκιστάν, οι ψηφοφόροι κλήθηκαν να απαντήσουν επίσης στο εξής ερώτημα: "Συμφωνείτε ότι το Ουζμπεκιστάν πρέπει να παραμείνει μέρος μιας ανανεωμένης Ένωσης (ομοσπονδίας) ως κυρίαρχη δημοκρατία με ίσα δικαιώματα;". Το συγκεκριμένο ερώτημα εγκρίθηκε από το 94,9% των ψηφοφόρων, με ποσοστό συμμετοχής 95,5%.
Παραπομπές
Κατηγορία:Ιστορία της Σοβιετικής Ένωσης Κατηγορία:Δημοψηφίσματα στη Σοβιετική Ένωση
Ροντ Τέιλορ
Ο Ρόντνι Στουρτ "Ροντ" Τέιλορ (αγγλικά: Rodney Sturt "Rod" Taylor, 11 Ιανουαρίου 1930 - 7 Ιανουαρίου 2015) ήταν Αυστραλός ηθοποιός του κινηματογράφου και της τηλεόρασης. Εμφανίστηκε σε πάνω από 50 ταινίες, μεταξύ των οποίων το Τα 101 σκυλιά της Δαλματίας (1961), το Τα Πουλιά (1963) και το Άδωξοι Μπάσταρδη (2009), το οποίο ήταν και η τελευταία του εμφάνιση. Ο Τέιλορ απεβίωσε, στο Μπέβερλι Χιλς σε ηλικία 84 ετών, από ανακοπή καρδιάς.
Εξωτερικοί σύνδεσμοι
Κατηγορία:Αυστραλοί ηθοποιοί Κατηγορία:Αυστραλοί ηθοποιοί ραδιοφώνου
Τουρνουά ντε Ρολάν Γκαρός
Το Ρολάν Γκαρός (γαλλικά: Internationaux de France ή Tournoi de Roland-Garros) ή Γαλλικό Όπεν (από το 1968 και μετέπειτα) είναι τουρνουά τένις που διεξάγεται κάθε χρόνο στο Παρίσι. Το τουρνουά διεξάγεται από το 1891 ενώ από το 1925 επιτράπηκε για πρώτη φορά η συμμετοχή ξένων παικτών.
Το Ρολάν Γκαρός διεξάγεται κάθε χρόνο ανάμεσα στα τέλη Μαΐου και αρχές Ιουνίου στο Παρίσι, στο Στάδιο Ρολάν Γκαρός (Stade Roland-Garros). Είναι σε σειρά το δεύτερο από τα τέσσερα ετήσια Grand Slam, μετά το Αυστραλιανό Όπεν και πριν το τουρνουά του Γουίμπλεντον και το Αμερικανικό Όπεν. Η επιφάνεια του γηπέδου είναι χωμάτινη.
Η ονομασία του τουρνουά έχει προέλθει από τον Γάλλο πιλότο του Α΄ παγκοσμίου πολέμου, Ρολάν Γκαρός. Κάθε χρόνο το τουρνουά προσελκύει πλήθος κόσμου καθώς και μερικούς από τους διασημότερους τενίστες. Τα κέρδη για την κατάκτηση του Ρολάν Γκαρός είναι 1,5 εκατ. € και για τους άνδρες και για τις γυναίκες.
Πολυνίκης του τουρνουά είναι ο Ραφαέλ Ναδάλ με 14 κατακτήσεις, ένα πρωτοφανές ρεκόρ που δεν έχει επαναληφθεί σε κανένα τουρνουά Grand Slam στην ιστορία του αθλήματος.
Ιστορία
Η διοργάνωση δημιουργήθηκε το 1891, ως ένα εθνικό ερασιτεχνικό τουρνουά τένις με το όνομα Championnat de France (Πρωτάθλημα Γαλλίας). Στην διοργάνωση, που διεξήχθη στα γήπεδα με γκαζόν του Ρασίνγκ Κλουμπ ντε Φρανς, επιτρεπόταν η συμμετοχή μόνο παικτών οι οποίοι ανήκαν σε κάποιο Γαλλικό σύλλογο. Στο πρώτο τουρνουά, το οποίο διεξήχθη σε μια μέρα, πήραν μέρος πέντε συμμετέχοντες. Νικητής του ήταν ένας Βρετανός, ο H. Briton (το μικρό του όνομα είναι άγνωστο), ο οποίος ήταν κάτοικος Παρισιού. Το 1897 έλαβαν για πρώτη φορά μέρος και γυναίκες παίκτριες. Η πρώτη νικήτρια του τουρνουά ήταν η Françoise «Adine» Masson. To 1902 προστέθηκε το τουρνουά των μικτών ζευγαριών και το 1907 αυτό του διπλού γυναικών.
Το 1925 το Championnat de France έγινε ανοιχτό σε διεθνής συμμετοχές και έγινε το μοναδικό από τις δύο διοργανώσεις που συνέχισε την πορεία του. Την ίδια χρονιά προστέθηκε στην διοργάνωσή του και το τουρνουά του διπλού ανδρών.
Το 1928 κατασκευάστηκε το Στάδιο Ρολάν-Γκαρός και έκτοτε το τουρνουά μετακόμισε εκεί. Το στάδιο κατασκευάστηκε για τις ανάγκες του Κυπέλλου Ντέιβις του 1928, καθώς οι 4 νικητές του Κυπέλλου του 1927 που διεξήχθη στις ΗΠΑ, οι Ρενέ Λακόστ, Ζαν Μποροτρά, Ζακ Μπρουνιόν και Ανρί Κοσέ, γνωστοί και με τα προσωνύμια Τέσσερις Σωματοφύλακες (από το γνωστό βιβλίο του Δουμά «Οι Τρεις Σωματοφύλακες») και Τέσσερις της Φιλαδέλφεια, αποφάσισαν να υπερασπιστούν τον τίτλο τους εντός συνόρων, σε ένα καινούργιο γήπεδο τένις. Προς τιμήν τους, μετά το 1981, το κύπελλο που απονέμεται στον νικητή των απλού ανδρών ονομάζεται Coupe des Mousquetaires (Κύπελλο των Σωματοφυλάκων). Αντίστοιχα, το κύπελλο για την νικήτρια του απλού γυναικών, αλλά και το βοηθητικό γήπεδο που κατασκευάστηκε την δεκαετία του 1990, φέρει το όνομα της πρωταθλήτριας Σουζάν Λανγκλέν.
Από το 1934 ξεκίνησε επίσημα και η διεξαγωγή ενός τουρνουά, παράλληλου με το διεθνές ερασιτεχνικό πρωτάθλημα, το οποίο προοριζόταν για τους επαγγελματίες τενίστες, στο γήπεδο του Ρολάν Γκαρός. Το 1968 το Γαλλικό Πρωτάθλημα έγινε το πρώτο τουρνουά ανοιχτού τένις (έκτοτε το τουρνουά έγινε γνωστό ως Γαλλικό Όπεν), που σήμαινε πως πια επιτρεπόταν η συμμετοχή στο ίδιο τουρνουά τόσο ερασιτεχνών όσο και επαγγελματιών αθλητών.
Νικητές
Οι αγώνες του απλού ανδρών κρίνονται στα τρία σετ, ενώ σε όλες τις υπόλοιπες κατηγορίες στα δύο σετ. Στους νικητές κάθε κατηγορίας απονέμονται τα παρακάτω τρόπαια:
Τα βραβεία συνοδεύονται από χρηματικά έπαθλα.
ΦΚ Ντινάμο Βουκουρεστίου
Η ΦΚ Ντινάμο Βουκουρεστίου (ρουμανικά: FC Dinamo București) είναι ποδοσφαιρικός σύλλογος της Ρουμανίας. Ιδρύθηκε το 1948 και θεωρείται μια από τις πιο γνωστές εκπροσώπους του Ρουμανικού πρωταθλήματος. Η ομάδα έχει την έδρα της στην πρωτεύουσα, στο Βουκουρέστι. Στο παρελθόν έφθασε στα ημιτελικά του Τσάμπιονς Λιγκ ενώ έχει κατακτήσει το Πρωτάθλημα Ρουμανίας 18 φορές. Επίσης έχει στην τροπαιοθήκη της το Κύπελλο Ρουμανίας 13 φορές και το Σούπερ Καπ της Ρουμανίας 2 φορές. Το 2022 υποβιβάστηκε στην 2η κατηγορία για πρώτη φορά στην ιστορία της.
Η Αρχή
Στις 14 Μαΐου 1948 η ομάδα της Ουνίρεα Βουκουρεστίου (Unirea Bucuresti) ιδρύεται υπό την ευθύνη της πόλης και απορροφά την παλαιότερη ομάδα του Βουκουρεστίου, την Τσιοκάνουλ Βουκουρεστίου (Ciocanul Bucuresti) σχηματίζοντας τη σημερινή Ντινάμο Βουκουρεστίου (Dinamo Bucuresti). Αργότερα, όταν εντάχθηκε στο πρωτάθλημα, μετονομάστηκε αρκετές φορές. Χρησιμοποίησε τις ονομασίες: Τσιοκάνουλ (που σημαίνει Σφυρί) και Ντινάμο Α (επειδή υπήρχε και δεύτερη ομάδα). Το 1950, η Ντινάμο Α ενώνεται με το δεύτερο τμήμα της, την Ντινάμο Β και γίνεται η Ντινάμο Βουκουρεστίου. Αγωνίστηκε στην Ντιβίζια Β (Divizia B) και την περίοδο 1947-48 προβιβάζεται στην Ντιβίζια Α (Divizia A), τερματίζοντας 7η. Αυτοί που κατάφεραν να κάνουν την Ντινάμο γνωστή ήταν οι Αμπρού, Νικουλέσκου, Τεοντορέσκου, Σικλόβαν, Μπάρθα και Σαμπρού. Το 1948 τελικά δίνουν τον πρώτο τους αγώνα εκτός Ρουμανίας με αντίπαλο την τότε Τσεχοσλοβακική Ζιντνίτς νικώντας τη με 4-1. Το 1951 κατασκευάζεται το δικό της στάδιο με το όνομα «Ντινάμο» δηλαδή Δύναμη που προέρχεται από την όνομα της ομάδας.
Δεκαετία 1970
Η Ντινάμο κατάφερε από το 1951 να κερδίσει άλλους τρεις τίτλους. Το 1971 νίκησε τη Σπάρτακ Τρνάβα (ομάδα Σλοβακίας) και χάρη στον Φλόριαν Ντουμιτρέσκου νίκησε τη Φέγενορντ με 0-2. Το 1973, η Ντινάμο στην Ευρώπη νίκησε το Μπέλφαστ με 11-0 αλλά στον δέυτερο γύρο έχασε από την Ατλέτικο Μαδρίτης με 2-1. Το 1974 στο Κύπελλο ΟΥΕΦΑ αποκλείει την τούρκικη Μπόλουσπορ και την Κολώνια Φ.Κ αλλά στον επόμενο γύρο αποκλείεται από τη ΑΚ Μίλαν και αποκλείστηκε. Το 1977 βγαίνει στο Κύπελλο Πρωταθλητριών Ομάδων Ευρώπης (European Champion Clubs' Cup) ή απλά Ευρωπαϊκό Κύπελλο (European Cup) μετά τον αποκλεισμό της το 1973 και αντιμετωπίζει την Ατλέτικο Μαδρίτης, αλλά χάνει από Ρεάλ Μαδρίτης με 2-0.
Δεκαετία 1980
Το 1983-84 η Ντινάμο νίκησε τις Λάχτι, Αμβούργο ΣΦ, Ντιναμό Μινσκ, φθάνοντας στον τελικό με αντίπαλο τη Λίβερπουλ από την οποία έχασε 1-0 χάνοντας ταυτόχρονα και το κύπελλο. Το 1984 συναντά την Ομόνοια και αποκλείεται.
Το 1986 γίνεται πρωταθλήτρια η Ντινάμο νικώντας τη Στεάουα Βουκουρεστίου με 1-0. Την ίδια χρονιά πηγαίνει στο Κύπελλο Πρωταθλητριών Ομάδων Ευρώπης χάνοντας από την αλβανική Νεντόρι Τίρανων.
Το 1988-89 ξαναπάει στο Κύπελλο Πρωταθλητριών Ομάδων Ευρώπης. Αποκλείει τη Λάχτι και την Νταντί Γιουνάιτεντ, αλλά αποκλείεται από τη ΟΚ Σαμπντόρια.
Ξενοκλής
Ο Ξενοκλής ήταν σύγχρονος του Αριστοφάνη, από τον οποίο και διακωμωδείται συχνά όποτε διδόταν η ευκαιρία, όπως π.χ. στις "Νεφέλες". Εξ αυτών φαίνεται ότι δεν υπήρξε και τόσο περίφημος ποιητής. Αντίθετα όμως από τις από τις απόψεις του Αριστοφάνη που διακωμωδούσε τους πάντες, όπως μας πληροφορεί ο Κλαύδιος Αιλιανός το έτος 415 π.Χ. ο Ξενοκλής νίκησε τον Ευριπίδη στο ποιητικό αγώνα του έτους εκείνου με την τετραλογία του "Οιδίπους - Λυκάων - Βάκχαι - Αδάμας" που δυστυχώς όμως το έργο αυτό δεν έχει διασωθεί. Ο Αιλιανός καταγράφει και μια προσωπική του άποψη πως η νίκη αυτή μπορεί να προήλθε και από δωροδοκία.
ΦΚ Ντινάμο Βουκουρεστίου
Δεκαετία 1990
Το 1989-90 αποκλείει στο κύπελλο πρωταθλητριών την Ντιναμό Τιράνων, τον Παναθηναϊκό, την Παρτιζάν Βελιγραδίου, και χάνει από την ΡΣΚ Άντερλεχτ με 1-0.
Ξενοκλής
Από τα διάφορα σχόλια προς Αριστοφάνη και από άλλες πηγές πληροφορούμαστε ότι και ο παππούς αυτού ο "Ξενοκλής ο πρεσβύτερος" ήταν επίσης τραγικός ποιητής που είχε ακμάσει τον 4ο αιώνα π.Χ. με μοναδικό στοιχείο ότι είχε γράψει ένα έργο με θέμα τον Οιδίποδα.
Βιβλιογραφία
Κατηγορία:Αρχαίοι Έλληνες τραγικοί ποιητές
ΦΚ Ντινάμο Βουκουρεστίου
Δεκαετία 1990
Το καλοκαίρι του 1990 η Ντινάμο υπό τις οδηγίες του Μίρτσεα Λουτσέσκου καταφέρνει για 13η φορά συνολικά τίτλο με αντίπαλο πάλι τη Στεάουα με σκορ 6-4. Στο Τσάμπιονς Λιγκ χάνει από την Πόρτο αφού νίκησε την Εστ. Πάτρικ.
Το 1992-93 στο Κύπελλο ΟΥΕΦΑ αντιμετωπίζει τη Σπόρτινγκ Λισσαβόνας και αποκλείεται από την Τζένοα 1893.
Το 1993-94 παίρνει το Πρωτάθλημα Ρουμανίας, διατηρώντας το αήττητο επί 34 συνεχείς αγώνες. Ο 14ος τίτλος μπαίνει στην τροπαιοθήκη της.
1993-94, 1994-1995, και 1995-1996 η Ντινάμο αποκλείεται στον πρώτο γύρο από τις ομάδες Κάλιαρι, Τραμπζονσπόρ και Λέφσκι Σόφιας αντίστοιχα.
2000-2010
Το 1999-2000 η Ντινάμο κατακτά τον τίτλο του πρωταθλήματος με καλύτερο παίκτη τον Αντριάν Μούτου (Adrian Mutu) και στο Τσάμπιονς Λιγκ αποκλείεται από την Πολόνια Βαρσοβίας ενώ το 2000-01 χάνει τον τίτλο του πρωταθλήματος από τη Στεάουα Βουκουρεστίου. Το 2001-02 κατέκτησε και πάλι το πρωτάθλημα και στο Τσάμπιονς Λιγκ απέκλεισε τη Νασιονάλ αλλά έχασε από την Κλαμπ Μπριζ. Το 2004 αγωνίστηκε στο Τσάμπιονς Λιγκ και έχασε απο τη Μάντσεστερ Γιουνάιτεντ με 2-1. Χάνοντας στα προκριματικά, έχασε και στο Γιουρόπα Λιγκ από την Παρτιζάν. Το 2005 στο Κύπελλο ΟΥΕΦΑ νίκησε την Έβερτον με 5-1. Την περίοδο 2009-2010 παίζει αγώνα πλέι-οφ με τη Σλόβαν Λίμπερετς και τη νικά μπαίνοντας 3η στο γκρουπ με τον Παναθηναϊκό, τη Γαλατασαράι και τη Στουρμ Γκρατζ.
2010-2011
Τη σεζόν 2010-11 ως προπονητής ανέλαβε ο Ιοάν Αντόνε, ο οποίος την είχε αναλάβει πάλι πριν από 5 χρόνια. Η Ντινάμο άρχισε την ποδοσφαιρική σεζόν με θετικό αποτέλεσμα, νικώντας την Ολίμπια Μπάλτι στο Γιουρόπα Λιγκ στον 2ο προκριματικό γύρο, ενώ μετά νίκησε και την Άστρα Πλοέστι εκτός έδρας. Μετά απέκλεισε και την κροατική Χάιντουκ Σπλιτ με 3-1 στον 3ο προκριματικό γύρο, αλλά στον επαναληπτικό ηττήθηκε με σκορ 3-0, δείχνοντας αδιαφορία. Μετά τον αποκλεισμό της από τις Ευρωπαϊκές διοργανώσεις, νίκησε όλες τις αντίπαλες ομάδες τη Στεάουα Βουκουρεστίου με 2-1 και τη Ραπίντ Βουκουρεστίου με 3-2 (2-0 στον 1ο ημίχρονο), ενώ χάρη σε αυτές τις νίκες, όλον τον 1ο γύρο και ήταν πρώτη στον βαθμολογικό πίνακα του Ρουμάνικου πρωταθλήματος. Ύστερα, κατέβηκε μέχρι και την 6η θέση (στον 2ο γύρο) πουλώντας αξιόλογους παίκτες όπως ο Άντρει Κρίστεα, που πήγε στην Καρλσρούη, ενώ ο αδερφός του Αντριάν Κρίστεα πήγε στην Κλούζ. Ωστόσο, κατάφερε να φτάσει στα ημιτελικά του Κυπέλλου Ρουμανίας.
Έμβλημα
Το έμβλημα του συλλόγου όπως έχει εξελιχθεί με το πέρασμα του χρόνου.
Το στάδιο
thumb|Το στάδιο της Ντιναμό Βουκουρεστίου Το Στάδιο Ντινάμο ιδρύθηκε το 1951 και το 2001 προστέθηκαν μεγάλοι προβολείς και το 2006 πολυτελή δωμάτια γύρω από το στάδιο. Το πρώην όνομα του ήταν Στεφάν τσελ Μάρε (ρουμ. Stefan cel Mare, ελλ. Στεφάν ο Μέγας). Έχει χωρητικότητα 15.300 θέσεων και είναι ένα από τα μεγαλύτερα στάδια της Ρουμανία. Το χόρτο του γηπέδου είναι φυσικό, ενώ έχει τοποθετηθεί και πίνακας των σκορ, που αποκαλείται και Scoreboard.
Οπαδοί
Το ποσοστό των οπαδών, με το οποίο υποστηρίζουν την Ντινάμο στη Ρουμανία, είναι γύρω στο 15%. Και αυτό το ποσοστό κάνει την ομάδα ως δεύτερη ομάδα με τους περισσότερους οπαδούς. Πρώτη είναι η Στεάουα Βουκουρεστίου. Συνήθως οπαδοί της Ντινάμο, βρίσκονται προς στα Βόρεια προάστια, όπου εκεί υπάρχουν και πολλοί σύνδεσμοι. Ο πρώτος σύνδεσμος, ο οποίος αφορούσε την ομάδα, άνοιξε το 1995 και ήταν οι Ντράκουλα (Dracula), επειδή στη Ρουμανία υπάρχουν τα Καρπάθια Όρη, όπου ο μύθος λέει ότι κατοικεί ο βρυκόλακας Δράκουλας. Ύστερα, ιδρύθηκε ο δεύτερος σύνδεσμος με την ονομασία Γκάρντα Νόουα (Νova Guardia) το 1996, όπου μπορούν να συμμετέχουν μόνο έφηβοι. Όμως το 2000, λόγω του θανάτου του Καταλίν Χιλντάν (Cătălin Hîldan), το ονόμασαν Peluza Catalin Hildan.
Ο θάνατος του Καταλίν Χιλντάν (Cătălin Hîldan)
Στις 5 Οκτωβρίου του 2000 σε ένα φιλικό παιχνίδι μεταξύ Ντιναμό και Ολτένιτσα, στο 74ο λεπτό, ο Καταλίν παθαίνει καρδιακή ανακοπή, πέφτοντας στο έδαφος. Διαιτητές, παίκτες και των δύο ομάδων, έτρεξαν στο μέρος του προσπαθώντας να τον συνεφέρουν. Τον πήγαν στο νοσοκομείο, αλλά ήταν πια αργά, είχε χάσει τη ζωή του μέσα στο γήπεδο. Ήταν 24 ετών. Η Ντινάμο, ως φόρος τιμής προς τον αδικοχαμένο παίκτη και καπετάνιο της ομάδας, ονόμασε τη Βόρεια κερκίδα της, σε Peluza Catallin Hildan, όπως και έναν από τους συνδέσμους οπαδών της ομάδας. Τέλος, δεν χρησιμοποίησαν ξανά το νούμερο 11 το οποίο φορούσε ο ίδιος.
Αντιπαλότητες
Η μεγαλύτερη της αντιπαλότητα είναι με τη Στεάουα Βουκουρεστίου, ενώ έχει και με τη Ραπίντ Βουκουρεστίου. Επίσης έχει και με την Κλουζ, την Κράιοβα και με τις Πετρόλουλ Πλοέστι, Φάρουλ Κονστάντσα και Τιμισοάρα.
Τίτλοι
(18) Πρωταθλήματα Ρουμανίας:
(13) Κύπελλα Ρουμανίας:
(2) Σούπερ Καπ Ρουμανίας:
Ευρωπαϊκή Παρουσία
Κύπελλο Πρωταθλητριών / Τσάμπιονς Λιγκ
Κύπελλο Κυπελλούχων:
Εξωτερικοί σύνδεσμοι
Κατηγορία:Ποδοσφαιρικές ομάδες Ρουμανίας Κατηγορία:Ιδρύσεις ποδοσφαιρικών ομάδων το 1948 Κατηγορία:Ντιναμό Βουκουρεστίου
Στρέλλα
Το Στρέλλα (διεθνής τίτλος: A Woman's Way) είναι μια ελληνική δραματική ταινία του 2009, σε παραγωγή και σκηνοθεσία Πάνου Κούτρα. Το σενάριο το έγραψαν ο Κούτρας και ο Παναγιώτης Ευαγγελίδης. Η ιστορία αφηγείται τη σχέση ενός 45χρονου πρώην καταδίκου με μια 25χρονη τρανς γυναίκα.
Πλοκή
Ο Γιώργος αποφυλακίζεται ύστερα από 14 χρόνια για έναν φόνο που διέπραξε σε ένα μικρό χωριό στην ελληνική επαρχία. Περνάει το πρώτο του βράδυ σε ένα φτηνό ξενοδοχείο στην Αθήνα, όπου γνωρίζει τη Στρέλλα, μια νεαρή εκδιδόμενη τρανς. Περνούν τη νύχτα μαζί και πολύ σύντομα ερωτεύονται, το παρελθόν όμως στοιχειώνει τον Γιώργο. Με τη Στρέλλα στο πλευρό του, θα πρέπει να αναζητήσει μια νέα διέξοδο.
Παραγωγή
Η ταινία γυρίστηκε στην Αθήνα και στην Πελοπόννησο. Στρέλλα είναι το όνομα της πρωταγωνίστριας στην ταινία. Κανονικά την έλεγαν Στέλλα, όμως καθώς ήταν «γεμάτη τρέλλα», οι φίλοι της συνδυάζοντας το χαρακτηριστικό αυτό με το όνομά της, την αποκαλούσαν Στρέλλα. Τον ρόλο υποδύθηκε η ερασιτέχνις ηθοποιός Μίνα Ορφανού, η οποία ήταν τρανς και στην πραγματικότητα.
Φεστιβάλ και βραβεία
Η πρεμιέρα της ταινίας πραγματοποιήθηκε στο 59ο Διεθνές Φεστιβάλ Κινηματογράφου Βερολίνου το Φεβρουάριο του 2009, ενώ έκτοτε η ταινία έχει συμμετάσχει σε περισσότερα από 20 διεθνή κινηματογραφικά φεστιβάλ. Ήταν μία από τις 48 υποψήφιες ταινίες για τα European Film Awards 2009. Έκτοτε, έλαβε 4 βραβεία, συμπεριλαμβανομένου του Α' γυναικείου ρόλου για τη Μίνα Ορφανού, από τη νεοσύστατη Ελληνική Ακαδημία Κινηματογράφου το 2010, σε τελετή που έγινε στην Αίθουσα Αλεξάνδρα Τριάντη του Μεγάρου Μουσικής Αθηνών.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 2009 Κατηγορία:Ελληνόφωνες ταινίες Κατηγορία:Ελληνικές δραματικές ταινίες Κατηγορία:Ελληνικές ταινίες συσχετιζόμενες με ΛΟΑΤ Κατηγορία:Ταινίες σε σκηνοθεσία Πάνου Κούτρα Κατηγορία:Ταινίες γυρισμένες στην Ελλάδα Κατηγορία:Ταινίες παραγωγής Ελληνικού Κέντρου Κινηματογράφου
Τρσιτς Λοζνίτσας
μικρογραφία|Το σπίτι όπου γεννήθηκε ο Βουκ Κάρατζιτς Η Τρσιτς (σερβικά : Тршић) είναι χωριό της Σερβίας στην περιφέρεια Ματσβάνσκι. Σύμφωνα με την απογραφή του 2002 έχει 1.263 κατοίκους ενώ σύμφωνα με την απογραφή του 1991 είχε 1.210 κάτοικους, βρίσκεται 9 χλμ νοτιοανατολικά από την Λοσνίτσα.
Πολιτισμός
Το χωριό είναι γνωστό σαν η γενέτειρα του Σέρβου φιλολόγου και μεταρρυθμιστή της σερβικής γλώσσας Βουκ Στεφάνοβιτς Κάρατζιτς. Ως εκ τούτου, το "Υπουργείο Παιδείας, Επιστημών και Τεχνολογικής Ανάπτυξης" της Δημοκρατίας της Σερβίας κάθε χρόνο, σε συνεργασία με την Εταιρεία για τη σερβική γλώσσα και στα τέλη Μαΐου οργανώνει εθνικό διαγωνισμό σερβικής γλώσσας και γλώσσας του πολιτισμού για τους μαθητές της έβδομης και της όγδοης τάξης της πρωτοβάθμιας και δευτεροβάθμιας εκπαίδευσης.
Οι μαθητές του τρίτου και τέταρτου έτους της δευτεροβάθμιας εκπαίδευσης που θα κερδίσουν μία από τις τρεις πρώτες θέσεις απαλλάσσονται από τις εξετάσεις εισόδου στο τμήμα φιλολογίας του Πανεπιστημίου του Βελιγραδίου. Το χωριό έχει επίσης εθνογραφικό πάρκο με μνημείο το σπίτι του Κάρατζιτς.
Το 1933 το σπίτι της οικογένειας του Βουκ Κάρατζιτς ανεργέθηκε έγινε μνημείο. Το μνημείο αποτελείτε από το κυρίως, ξύλινο, σπίτι, και ένα βοηθητικό κτίσμα, αποστακτήριο. Το σπίτι έχει ένα δωμάτιο με τζάκι, έπιπλα και τα πιάτα, χαρακτηριστικό των σπιτιών του 19ου αιώνα. Το δωμάτιο διαθέτει ένα κρεβάτι, γραφείο, πάγκο, εικονίδια, βιολί και το πορτρέτο του Βουκ Κάρατζιτς έργο του Πάβελ Τζουρκονίτσα από το 1816.
Δημογραφία
Το χωριό αυτό είναι σε μεγάλο βαθμό κατοικείται από Σέρβους, σύμφωνα με την απογραφή του 2002
Σύμφωνα με την απογραφή του 2002 στο Τρσιτς κατοικούν 1. 255 Σέρβοι ή το 99.36%, 1 Σλοβένος ή το 0,07% και άγνωστος δήλωσαν 6 ή το 0,47%.
Εξωτερικοί σύνδεσμοι
Κατηγορία:Χωριά της Σερβίας
Ομάδα περιοδικού πίνακα
Μία ομάδα του Περιοδικού Πίνακα είναι οποιαδήποτε στήλη στοιχείων με κοινές ιδιότητες χαρακτηριζόμενη από τα ηλεκτρόνια στις εξωτερικές στιβάδες.
*
Μαρκ Σιφναίος
Ο Μαρκ Σιφναίος (Άμστερνταμ, γενν. 24 Νοεμβρίου 1996) είναι Ολλανδός ποδοσφαιριστής, ο οποίος αγωνίζεται ως επιθετικός για την ΦΚ Κίασσο.
Πρώτα χρόνια
Ο Σιφναίος έκανε τα πρώτα ποδοσφαιρικά του βήματα στην Ολλανδία. Αρχικά, αγωνίστηκε στην VW-HEDW .Εκεί τον εντόπισε ένας ατζέντης και η πρώτη μεταγραφή έγινε για την SV RAP, μία ακαδημία υψηλότερου επιπέδου. Ακολούθησε η Ρόντα, η SV ARGON που λειτουργεί σαν ακαδημία της Ουτρέχτης, και ύστερα η Μπράμπαντ Γιουνάιτεντ.
Βάαλβαϊκ
Ξεκίνησε την επαγγελματική του σταδιοδρομία το 2014 στην ολλανδική Βάαλβαϊκ, όπου κατέγραψε τρεις συμμετοχές στην Εέρστε Ντιβίζιε (δεύτερη κατηγορία), έχοντας κυρίως συμμετοχή στη δεύτερη ομάδα του συλλόγου.
Κεράλα Μπλάστερς
Το καλοκαίρι του 2017, ο Σιφναίος άφησε την Ολλανδία και τη Βάαλβαϊκ και έκανε το ταξίδι για την «μακρινή» Ινδία. Προορισμός του η Κεράλα Μπλάστερς, η οποία είχε προπονητή τον Ρενέ Μιούλενστεν. Στις αρχές Ιανουαρίου του 2018, ωστόσο, ο Ρενέ Μιούλενστεν αποτέλεσε παρελθόν από τον πάγκο. Ο Σιφναίος βλέποντας πως ο νέος προπονητής σκοπεύει να αλλάξει το πλάνο, αποφάσισε να μείνει ελεύθερος από την Κεράλα Μπλάστερς, λύνοντας κοινή συναινέσει το συμβόλαιό του με την ινδική ομάδα. Ήταν μια κίνηση που αιφνιδίασε τους Ινδούς, καθώς παρά το γεγονός ότι ο χρόνος συμμετοχής του είχε μειωθεί αισθητά, μέχρι εκείνη τη στιγμή ήταν ο πρώτος σκόρερ του συλλόγου.
ΦΚ Γκόα
Στις 26 Ιανουαρίου του 2018, συμφώνησε με την ινδική Γκόα, που διεκδικούσε το ινδικό πρωτάθλημα. Με τη Γκόα αγωνίστηκε στην ημιτελική φάση των play offs. Ο συνολικός απολογισμός του στην ομάδα ήταν 7 συμμετοχές και 1 γκολ.
Παναθηναϊκός
Στις 4 Αυγούστου του 2018, υπέγραψε συμβόλαιο τριετούς διάρκειας με τον Παναθηναϊκό. Το επίσημο ντεμπούτο του με την φανέλα του Παναθηναϊκού πραγματοποιήθηκε στην εντός έδρας αναμέτρηση με τον Ο.Φ. Ιεράπετρας για το Κύπελλο Ελλάδος που έληξε 2-2.
Απόλλων Λάρισας(Δανεικός)
Το καλοκαίρι του 2019, μετακινήθηκε με δανεισμό στον Απόλλων Λάρισας της Σούπερ Λιγκ 2.
ΦΚ Κιάσσο
Το καλοκαίρι του 2020, ο Μαρκ Σιφναίος υπέγραψε ως ελεύθερος στην Ιταλική ΦΚ Κιάσσο.
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Ολλανδοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές ΡΚΣ Βάαλβαϊκ Κατηγορία:Ποδοσφαιριστές Κεράλα Μπλάστερς ΦΚ Κατηγορία:Ποδοσφαιριστές Σούπερ Λιγκ Ινδίας Κατηγορία:Ποδοσφαιριστές ΦΚ Γκόα Κατηγορία:Έλληνες ποδοσφαιριστές στο εξωτερικό Κατηγορία:Ολλανδοί ποδοσφαιριστές στο εξωτερικό Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές Απόλλων Λάρισας Κατηγορία:Ποδοσφαιριστές Σούπερ Λιγκ 2 Ελλάδας Κατηγορία:Ποδοσφαιριστές Ίιρστε Ντιβίζι Κατηγορία:Ξένοι ποδοσφαιριστές στην Ινδία Κατηγορία:Ποδοσφαιριστές ΦΚ Κιάσσο
Ελίγια Μουντέντα
Ο Ελίγια Μουντέντα (Elijah Haatuakali Kaiba Mudenda, 6 Ιουνίου 1927 - 2 Νοεμβρίου 2008) ήταν πολιτικός από τη Ζάμπια. Υπήρξε πρωθυπουργός στη χώρα, για το διάστημα από το 1975 ως το 1977.
Βιογραφία
Γεννήθηκε στο χωριό Μάτσα, κοντά στην Τσόμα, στις 6 Ιουνίου του 1927. Ήταν ένας από τους πρώτους πολιτικούς στη Ζάμπια που έλαβε ανώτατη εκπαίδευση. Απέκτησε πτυχίο Μάστερ από πανεπιστήμιο στη Νότια Αφρική και επίσης έκανε σπουδές Γεωργικών Επιστημών στο Ηνωμένο Βασίλειο. Ειδικεύτηκε στις καλλιέργειες φυτών.
Πολιτική καριέρα
Η κάθοδός του στα πολιτικά έγινε το 1962. Το 1964, έπειτα από την ανακήρυξη της ανεξαρτησίας της χώρας του, έγινε Υπουργός Γεωργίας επί προεδρίας Κένεθ Καούντα. Στη συνέχεια υπηρέτησε ως υπουργός Οικονομικών (1965-69), Εξωτερικών (1969 και 1970-73) και στις 27 Μαΐου του 1975 έγινε πρωθυπουργός. Διατηρήθηκε στο αξίωμα αυτό ως τις 20 Ιουλίου του 1977 και αντικαταστάθηκε στην πρωθυπουργία από τον προκάτοχό του, Μάινζα Τσόνα. Παρέμεινε ενεργός στην πολιτική ζωή του τόπου του ως τα βαθιά του γηρατειά. Απεβίωσε στις 2 Νοεμβρίου του 2008.
Εξωτερικοί σύνδεσμοι
Κατηγορία:Πρωθυπουργοί της Ζάμπιας
Αρχίδαμος
Με το όνομα Αρχίδαμος φέρονται πέντε Βασιλείς της αρχαίας Σπάρτης, προερχόμενοι όλοι από το γένος των Ευρυποντιδών, οι οποίοι και ήταν:
Κατηγορία:Αποσαφηνίσεις ονομάτων
Μετάλλιο «Για την υπεράσπιση της Μόσχας»
Το Μετάλλιο «Για την υπεράσπιση της Μόσχας» (ρωσ. Медаль «За оборону Москвы») ήταν ένα βραβείο της ΕΣΣΔ. Δημιουργήθηκε στις 1 Μαΐου 1944, με διάταγμα του Προέδρου του Ανώτατου Σοβιέτ της ΕΣΣΔ, για να τιμήσει τους ήρωες της Μάχης της Μόσχας.
Απονομή
Το Μετάλλιο «Για την υπεράσπιση της Μόσχας» απονέμεται σε:
Κατάλογος Συμβαλλόμενων Μερών των Συμβάσεων της Γενεύης
Ειδικές Περιπτώσεις
Μετάλλιο «Για την υπεράσπιση της Μόσχας»
Απονομή
Κατηγορία:Ιστορία της Μόσχας Υπερασπιση της Μοσχας
Κατάλογος Συμβαλλόμενων Μερών των Συμβάσεων της Γενεύης
Παραπομπές
Κατηγορία:Διεθνές Δίκαιο συμβαλλομενων μερων των συμβασεων της γενευης
Μαλβίνα Κάραλη
Η Μαλβίνα Κάραλη (Τερψιθέα Πειραιά, 3 Φεβρουαρίου 1952 - Αθήνα, 7 Ιουνίου 2002), γεννημένη ως Μαρία Σακκά, ήταν Ελληνίδα συγγραφέας, σεναριογράφος, δημοσιογράφος και παρουσιάστρια. Καταγόταν από τα Ψαρά από τον πατέρα της και από την πλευρά της μητέρας της από την Πύλο. Η Ψαριανή οικογένεια από την γιαγιά της είχε ρίζες από την οικογένεια Λεοντή (από την οποία καταγόταν και ο Ιωάννης Λεοντής, γνωστότερος ως Ιωάννης Βαρβάκης).
Βιογραφικό
Η Μαλβίνα ήταν το πρώτο παιδί από τον δεύτερο γάμο του πατέρα της. Ο Ψαριανός παππούς της Γιώργης Σακκάς, ήταν ναύαρχος του τότε Βασιλικού Ναυτικού και η μητέρα της δασκάλα, το γένος Ιωάννη Χαρίτου, την οποία γνώρισε ο πατέρας της σε μετάθεσή του από την "Τράπεζα της Ελλάδος" στην Πύλο το 1950. Είχε δύο αδελφούς, τον Γιώργη-Αλκίνοο & τον μικρότερο Γιάννη Σακκά και σύμφωνα με τον αδελφό της Γιώργο-Αλκίνοο φοίτησε μόνο ένα έτος στο Αρσακείο εξαιτίας του απείθαρχου πνεύματός της.
Καριέρα
Με το πραγματικό της όνομα (Μαίρη Σακκά) συμμετείχε στις ταινίες «Ορφανή σε ξένα χέρια» (1962) του Ερρίκου Θαλασσινού, «Κατρακύλισμα... στο βούρκο» (1962) του Σπύρου Ζιάγκου και «Ορφανή στους πέντε δρόμους» (1964) του Παναγιώτη Κωνσταντίνου.
Η τηλεοπτική της καριέρα ξεκίνησε στην ΕΡΤ («Οι Νότες και τα Λόγια» 1988-1989, «Μαγειρική Τέχνη» μαζί με τον Δημήτρη Ποταμιάνο 1992-1993) και συνέχισε στους τηλεοπτικούς σταθμούς Seven («Mea Culpa» 1992-1993, «Η πόλις εάλω», 1993), ΑΝΤ1 («Το Έγκλημα της Δευτέρας/Τρίτης» 1993-1994, «Όσο υπάρχουν Έλληνες» 1994), STAR («Βίοι Αγίων» 1995, «Μαλβίνα Ρίχτεν» 1999), ΣΚΑΪ («Μαλβίνα Live» 1995-1997, «Αρνάκι με κους-κους», 1996), MEGA («Μαλβίνα Hostess» 1997-1998), EXTRA («MalviNight» 2001), κ.ά.
Οι πιο δημοφιλείς εκπομπές της ήταν το Mea Culpa (Seven), Μαλβίνα Live (ΣΚΑΪ), Μαλβίνα Hostess (MEGA), Μαλβίνα Ρίχτεν (STAR). Ο χαρακτήρας αυτών των τηλεοπτικών σόου, που συνήθως προβάλλονταν πριν ή μετά το κεντρικό δελτίο ειδήσεων, ήταν επιθεωρησιακός.
Παράλληλα, ως σεναριογράφος, τιμήθηκε με δύο κρατικά βραβεία σεναρίου για τις ταινίες «Ξένια» (1989) του Πατρίς Βιβάνκος και «Κρυστάλλινες Νύχτες» (1992) της Τώνιας Μαρκετάκη. Συνυπέγραψε επίσης τα σενάρια στις ταινίες «Αρχάγγελος του Πάθους» (1987) του Νίκου Βεργίτση και «Ζωή χαρισάμενη» (1993) του Πατρίς Βιβάνκος.
Έγραψε τα βιβλία «Αθώος σαν αγαπημένος» (εκδ. Καστανιώτη, 1989), «Τα κορίτσια στη σαβάνα» (εκδ. Νεφέλη, 1991), «Πιο πολύ, πιο πολλοί» (εκδ. Αστάρτη, 2000), «Έρωτας και άλλες πολεμικές τέχνες» (εκδ. Κάκτος, 1996), συλλογή κειμένων από τη στήλη της «Επ' αυτοφόρω» στο περιοδικό «Γυναίκα» από την περίοδο 1989 έως 1996 καθώς και σειρά πέντε βιβλίων μαγειρικής υπό τον γενικό τίτλο «Η κουζίνα της Μαλβίνας» («Συνταγές για κόρες ακαμάτρες», εκδ. Αστάρτη 1999, «Μαλβινέζικα», εκδ. Αστάρτη, 1999, «Συνταγές για κουζίνα αποψάτη», εκδ. Αστάρτη, 2000, «Πιάτα της απάτης», εκδ. Αστάρτη, 2000, «Συνταγές κατάλληλες για όλους», εκδ. Αστάρτη, 2001). Επίσης, έγραψε την μυθιστορηματική βιογραφία της Αλίκης Βουγιουκλάκη («Γλυκό κορίτσι», εκδ. Αστάρτη, 1997).
Το βιβλίο "Σαββατογεννημένη" (εκδ. Τσαγκαρουσιάνος, 2005 - με κείμενά της από το περιοδικό Symbol της εφημερίδας Επενδυτής), κυκλοφόρησε μετά το θάνατό της.
Προσωπική Ζωή
Έκανε τρεις γάμους και απέκτησε τρία παιδιά. Ο πρώτος γάμος της ήταν με τον βιβλιοχαρτοπώλη Βαγγέλη Κάραλη, ο δεύτερος με τον σκηνογράφο Γιώργο Πάτσα και ο τελευταίος με τον συγγραφέα Διονύση Χαριτόπουλο.
Θάνατος
Πέθανε στην Αθήνα τον Ιούνιο του 2002 από καρκίνο. Κηδεύτηκε στο Πρώτο Νεκροταφείο Αθηνών.
Εξωτερικοί σύνδεσμοι
Κατηγορία:Ελληνίδες δημοσιογράφοι Κατηγορία:Ελληνίδες τηλεπαρουσιάστριες Κατηγορία:Έλληνες σεναριογράφοι Κατηγορία:Έλληνες συγγραφείς βιβλίων μαγειρικής Κατηγορία:Έλληνες κωμικοί Κατηγορία:Λήμματα που χρειάζονται παραπομπές Κατηγορία:Λήμματα που χρειάζονται παραπομπές από 01/2012 Κατηγορία:Ελληνίδες συγγραφείς
Σινάν Ερντέμ Σπορ Σαλονού
Το Σινάν Ερντέμ Σπορ Σαλονού (τουρκικά: Sinan Erdem Spor Salonu), παλαιότερα γνωστό ως Ataköy Dome, είναι ένα κλειστό στάδιο πολλαπλών χρήσεων το οποίο βρίσκεται στο Μπακίρκιοϊ, στην ευρωπαϊκή πλευρά της Κωνσταντινούπολης, στην Τουρκία.
Έχει χωρητικότητα 22.500 θεατών για συναυλίες, ενώ για αγώνες καλαθοσφαίρισης και αντισφαίρισης έχει χωρητικότητα 16.647 θεατών, καθιστώντας το ως το μεγαλύτερο εσωτερικό χώρο πολλαπλών χρήσεων της Τουρκίας και τον τρίτο μεγαλύτερο στην Ευρώπη (αν και δεν είναι ο τρίτος μεγαλύτερος αθλητικός χώρος στην Ευρώπη).
Πήρε την ονομασία του από τον Σινάν Ερντέμ (1927-2003), ο οποίος ήταν ο πρόεδρος της Τουρκικής Ολυμπιακής Επιτροπής από το 1989 μέχρι το θάνατό του το 2003.
Εξωτερικοί σύνδεσμοι
Κατηγορία:Γήπεδα καλαθοσφαίρισης Κατηγορία:Κωνσταντινούπολη
Αριστείδης Γκουρνέλης
Ο Αριστείδης Γκουρνέλης ήταν Έλληνας δικηγόρος και πολιτικός. Διετέλεσε νομάρχης Έβρου.
Βιογραφικό
Γεννήθηκε στην Ηράκλεια Σερρών, αποφοίτησε από γυμνάσιο της Θεσσαλονίκης και στη συνέχεια γράφτηκε στη νομική σχολή του πανεπιστημίου Αθηνών. Λόγω οικονομικών δυσχερειών αναγκάστηκε να εργάζεται κατά τη διάρκεια των σπουδών του. Με το πτυχίο της νομικής επέστρεψε στις Σέρρες και άσκησε δικηγορία. Παράλληλα ασχολήθηκε με την τοπική αυτοδιοίκηση, εκλέχθηκε δημοτικός σύμβουλος των Σερρών και αργότερα πρόεδρος του δημοτικού συμβουλίου. Το 1950 τοποθετήθηκε γενικός γραμματέας της Γενικής Διοίκησης Θράκης. Με την ιδιότητα αυτή παρέστη (1951) στο συνέδριο των εφέδρων αξιωματικών στο Κάτω Νευροκόπι Δράμας. Τον Ιούνιο του 1962 τοποθετήθηκε νομάρχης Έβρου, θέση στην οποία παρέμεινε μέχρι τον Ιούνιο του 1967. Απεβίωσε τον Δεκέμβριο του 1970.
Πηγές
Κατηγορία:Δημοτικοί Σύμβουλοι Σερρών Κατηγορία:Νομάρχες Έβρου
Motorola 68010
Ο 68010 ήταν ένας μικροεπεξεργαστής 16/32-bit που σχεδίασε, παρήγαγε και παρουσίασε η εταιρεία Motorola τον Ιανουάριο του 1983. Ο 68010 παρουσιάστηκε ως μια μικρή αναβάθμιση του 68000. Δεν αποτέλεσε εμπορική επιτυχία καθώς η ταχύτητα του ήταν λιγότερο από 10% υψηλότερη του προκατόχου του (68000), ενώ από την πρώτη στιγμή κυκλοφορίας του, η αγορά προσέβλεπε στον διάδοχο του 68020.
Εκδόσεις & Κλώνοι
Κλώνοι κυκλοφόρησαν από τις εταιρείες Signetics και Toshiba.
Χρήση σε υπολογιστές
Χρησιμοποιήθηκε σε ελάχιστους υπολογιστές:
Εξωτερικοί σύνδεσμοι
Κατηγορία:Μικροεπεξεργαστές Motorola
Πανελλήνιο πρωτάθλημα ποδοσφαίρου ανδρών 1933-1934
Το Πανελλήνιο πρωτάθλημα 1933-34 διεξήχθη σε δύο ομίλους: Βόρειο με τέσσερις ομάδες της Ε.Π.Σ. Μακεδονίας και Νότιο με έξι ομάδες, τέσσερις από την ΕΠΣ Αθήνας και δύο από την ΕΠΣ Πειραιώς. Οι νικητές των δύο ομίλων αγωνίστηκαν σε διπλό τελικό. Η εθνική κατηγορία, στην οποία όσοι σύλλογοι μετείχαν δε λάβαιναν μέρος στα τοπικά πρωταθλήματα, καταργήθηκε. Έτσι οι σύλλογοι αγωνίστηκαν πρώτα στο τοπικό πρωτάθλημα και στη συνέχεια στο πανελλήνιο. Ουσιαστικά η ρύθμιση αυτή έγινε για να ευνοηθεί ο Παναθηναϊκός, ο οποίος είχε υποβιβαστεί την προηγούμενη χρονιά 1932-33, αφού είχε αρνηθεί να δώσει αγώνες διαβάθμισης. Σημειωτέον, ότι, τόσο η Ε.Π.Σ.Α. όσο και ο ΠΑΟ, επέμεναν στην κατάργηση του θεσμού της Εθνικής Κατηγορίας, ο οποίος είχε εφαρμοστεί κατά την προηγούμενη 3ετία και πέτυχαν την επιστροφή στο παλαιότερο σύστημα, με τη διεξαγωγή, αρχικά, των τοπικών πρωταθλημάτων και στη συνέχεια, μίας τελικής φάσης για τη διεκδίκηση του Πανελλήνιου τίτλου. Η απόφαση για την (ουσιαστική) κατάργηση της Εθνικής κατηγορίας πάρθηκε από τη Γ.Σ. της ΕΠΟ η οποία διεξήχθη το Σ/Κ 23-24 Σεπτεμβρίου 1933. Έτσι επωφελήθηκε και ο ΠΑΟΚ, που επανήλθε στο πανελλήνιο πρωτάθλημα 1933-34, χωρίς να δίνει αγώνες στο τοπικό για όλη τη σεζόν 1932-33 λόγω των αποφάσεων της ΕΠΟ, παραμένοντας στην Α' ΕΠΣΜ λόγω υποβιβασμού.
Πρωταθλητής
Ολυμπιακός
Βαθμολογία
* Ο Αττικός τιμωρήθηκε από την ΕΠΣΑ για κάποιο τυπικό παράπτωμα και αποκλείσθηκε από τη συμμετοχή στο Πανελλήνιο πρωτάθλημα. Τη θέση του πήρε το Γουδί.
** Ο Ατρόμητος δεν κατέβηκε στους τρεις τελευταίους αγώνες του πρωταθλήματος με Απόλλωνα, ΑΕΚ και Γουδί και ηττήθηκε με 0-2.
Αποτελέσματα
ΠΑΟ ΑΠΟΛ ΑΕΚ  ΑΤΤ ΓΟΥΔ ΑΤΡ Παναθηναϊκός   Χ   4-0  2-1  3-3  6-1 3-0 Απόλλων Αθηνών 1-2  Χ   2-0  2-0  1-0 5-1 ΑΕΚ           2-5  1-1   Χ   1-1  2-1 1-1 Αττικός       2-4  0-4  0-2   Χ   1-0 2-0 Γουδί         0-0  1-1  2-2  2-0   Χ  1-3 Ατρόμητος     1-5  0-2* 0-2* 1-4  0-2* Χ
* Ο Ατρόμητος δεν κατέβηκε στους τρεις τελευταίους αγώνες του πρωταθλήματος και ηττήθηκε με 0-2 άνευ αγώνα.
Βαθμολογία
* Ο αγώνας Ολυμπιακού-Αργοναύτη ματαιώθηκε, διότι δεν επηρέαζε την τελική κατάταξη, αφού ο Ολυμπιακός υπερτερούσε του Εθνικού στον συντελεστή τερμάτων.
Αποτελέσματα
ΟΣΦΠ Εθνικός Άμυνα Αργοναύτης Φαληρικός ΟΣΦΠ       Χ    0-0    2-0    10-2        6-0 Εθνικός   0-4    Χ     4-0     5-1        5-1 Άμυνα     2-4   0-2     Χ      4-0        7-1 Αργοναύτης —*   0-4    1-1      Χ         6-1 Φαληρικός 0-2   0-2**  1-6     1-1         Χ
** Άνευ αγώνα.
Βαθμολογία
1. Ολυμπιακός          15  27-8 2. Παναθηναϊκός        14  32-14 3. Εθνικός Πειραιώς    12  20-20 4. Απόλλων Αθηνών      10  17-19 5. Σ.Π. Γουδί           6  14-28 6. ΑΕΚ                  3   9-30
Αποτελέσματα
ΟΣΦΠ ΠΑΟ ΕΘΝ ΑΠΟΛ ΓΟΥΔ ΑΕΚ Ολυμπιακός       Χ  1-2 1-1  2-0  7-1 4-0 Παναθηναϊκός    0-1  Χ  6-1  7-1  1-4 5-0 Εθνικός Πειραιώς 3-2 2-3 Χ   2-0  3-1 3-2 Απόλλων Αθηνών  1-3 1-3 3-1   Χ   3-0 4-1 Γουδί           1-3 2-1 2-2  0-3   Χ  3-3 ΑΕΚ             0-3 1-4 0-2  0-1  2-1  Χ
ΗΡΑ ΑΡΗΣ ΠΑΟΚ ΜΕΓ Ηρακλής          Χ  2-1  0-0  6-3 Άρης            1-2  Χ   5-3  7-2 ΠΑΟΚ            1-1 3-3   Χ   6-0 Μέγας Αλέξανδρος 0-4 2-9 0-6   Χ
Εξωτερικοί σύνδεσμοι
Κατηγορία:Εγχώρια ποδοσφαιρικά πρωταθλήματα 1933-1934 Κατηγορία:Πανελλήνιο πρωτάθλημα ποδοσφαίρου
Πέτρος Ευριπαίος
Γενικά
Γεννήθηκε στη Νάξο το 1885. Σπούδασε νομικά στο Πανεπιστήμιο Αθηνών όπου αφού αναγορεύτηκε διδάκτωρ διορίστηκε κατόπιν διαγωνισμού στο υπουργείο Εσωτερικών ως ακόλουθος, (το 1910), στο οποίο και εξελίχθηκε μέχρι του ανώτατου βαθμού του διευθυντή. Στη συνέχεια υπηρέτησε στην Ύπατη Αρμοστεία της Σμύρνης. Μετά την κατάρρευση του μετώπου, το 1922, επέστρεψε στην Ελλάδα και το 1923 διορίστηκε νομάρχης Λέσβου, πλην όμως το ίδιο έτος, λίγους μήνες μετά, μετατέθηκε στη νομαρχία της Κέρκυρας όπου εκεί τότε αντιμετώπισε και τα προβλήματα που αναδείχθηκαν μετά την επιδρομή και κατάληψη της νήσου από τους Ιταλούς. Τον ίδιο χρόνο εγκατέλειψε την Κέρκυρα και ανέλαβε νομάρχης Αττικής και Βοιωτίας ενώ λίγους μήνες μετά, τον επόμενο χρόνο, το 1924, διορίστηκε Γενικός Διοικητής Κρήτης και στη συνέχεια Γενικός Διοικητής Θράκης με βαθμό υπουργού. Την περίοδο 1925 - 1926 διορίστηκε Διοικητής Σάμου.
Πολιτική σταδιοδρομία
Το 1926 αποφάσισε ν΄ ασχοληθεί με την πολιτική όπου και παραιτήθηκε από τις δημόσιες υπηρεσίας. Πολιτεύτηκε με το κόμμα των Φιλελευθέρων του Ε. Βενιζέλου και τον ίδιο χρόνο πρωτοεκλέχθηκε βουλευτής της ιδιαίτερης πατρίδας του στη Νάξο, όπου και συνέχισε να εκλέγεται το 1928 - 1932, 1932 - 1933, το 1936 και αργότερα το 1950 - 1952. Σημειώνεται ότι το 1951 είχε πολιτευτεί με την ΕΠΕΚ.
Κατά την πολιτική του σταδιοδρομία πρωτοανέλαβε στη Κυβέρνηση Ελευθερίου Βενιζέλου Δεκεμβρίου 1929 με καθήκοντα υφυπουργού γενικού διοικητή Ηπείρου και τον ίδιο χρόνο αναβαθμίστηκε σε υπουργό με τα αυτά καθήκοντα και τέλος με την κυβέρνηση Ελευθερίου Βενιζέλου 1932 διορίστηκε υφυπουργός Οικονομικών.
Μετά την απελευθέρωση της Ελλάδας από την κατοχή των Γερμανών, χρημάτισε στη κυβέρνηση Θεμιστοκλή Σοφούλη 1945, υπουργός της Αεροπορίας καθώς και προσωρινός υπουργός Εμπορικής Ναυτιλίας (1946).
Ο Πέτρος Ευριπαίος πέθανε στην Αθήνα το 1963. Κατά την τελευταία βουλευτική εκλογή του χρημάτισε πρώτος πρόεδρος του διοικητικού συμβουλίου του Ταμείου Ασφάλισης Βουλευτών, το 1951.
Πηγές
Κατηγορία:Έλληνες υπουργοί Αεροπορίας Κατηγορία:Έλληνες υπουργοί Γενικοί Διοικητές Ηπείρου Κατηγορία:Έλληνες υπουργοί Εμπορικής Ναυτιλίας Κατηγορία:Έλληνες υφυπουργοί Γενικοί Διοικητές Ηπείρου Κατηγορία:Έλληνες υφυπουργοί Οικονομικών‎ Κατηγορία:Βουλευτές Κυκλάδων Κατηγορία:Νομάρχες Αττικής και Βοιωτίας Κατηγορία:Νομάρχες Κέρκυρας Κατηγορία:Νομάρχες Λέσβου Κατηγορία:Έλληνες Γενικοί Διοικητές Κρήτης Κατηγορία:Έλληνες Γενικοί Διοικητές Θράκης
Νάσος Αθανασίου
Ο Νάσος Αθανασίου, γεννημένος στο Αιγάλεω στις 2 Μαρτίου 1951 είναι Έλληνας δημοσιογράφος και πολιτικός του ΣΥΡΙΖΑ.
Απόφοιτος της Νομικής Σχολής Αθηνών, έχει εργαστεί στις εφημερίδες «Έθνος», «Καθημερινή», «Ελεύθερος Τύπος» και στα περιοδικά «Ένα» και «Εικόνες». Στις 2 Φεβρουαρίου 1976 ξεκίνησε να παρουσιάζει στην ΕΡΤ την ενημερωτική εκπομπή Κάθε μεσημέρι. Στις 20 Δεκεμβρίου του ιδίου έτους πήγε να υπηρετήσει τη θητεία του στο Στρατό και τη θέση του στην παρουσίαση της εκπομπής πήρε ο Μιχάλης Ρούσσος μέχρι τις 14 Απριλίου του 1979, που η ΕΡΤ αποφάσισε την οριστική διακοπή της για οικονομικούς λόγους. Ο Αθανασίου έχει εργαστεί επίσης στον τηλεοπτικό σταθμό ΕΤ1 μαζί με τον Γιώργο Παπαδάκη και την Σεμίνα Διγενή, όπου παρουσίαζαν την ενημερωτική εκπομπή «Τρεις στον αέρα». Για πολλά χρόνια εργαζόταν στον τηλεοπτικό σταθμό Mega Channel παρουσιάζοντας την «Εκπομπή».
Τα τελευταία χρόνια ασχολείται ενεργά με την πολιτική και είναι βουλευτής Αττικής του ΣΥΡΙΖΑ από τον Μάιο του 2012 μέχρι σήμερα.
Παραπομπές
Κατηγορία:Έλληνες δημοσιογράφοι Κατηγορία:Έλληνες παρουσιαστές Κατηγορία:Βουλευτές Αττικής Κατηγορία:Βουλευτές εκλεγμένοι με τον ΣΥΡΙΖΑ Κατηγορία:Βουλευτές Α' Ανατολικής Αττικής Κατηγορία:Έλληνες πολιτικοί του 21ου αιώνα
Κατάλογος χωρών ανά ΑΕΠ (Ισοτιμία Αγοραστικής Δύναμης)
Δείτε επίσης
ΑΕΠ
Llista de países por PIB Страни по БВП Liste der Länder nach Bruttoinlandsprodukt (Kaufkraftparität) מדינות (לפי תמ"ג) 国の国内総生産順リスト Lijst van landen naar BNP Список стран по ВВП Zoznam štátov podľa HDP Lista över länder efter BNP மொத்த தேசிய உற்பத்தி அடிப்படையில் நாடுகள் பட்டியல்
Έριχ Μαρκς
Ο Έριχ Μαρκς (Erich Marcks, 6 Ιουνίου 1891 - 12 Ιουνίου 1944) ήταν στρατηγός του πυροβολικού (General der Artillerie) της γερμανικής Βέρμαχτ κατά τον Β΄ Παγκόσμιο Πόλεμο.
Σύντομη βιογραφία
Ο Μαρκς γεννήθηκε στο Βερολίνο (Σένεμπεργκ) (Berlin-Schöneberg) στις 6 Ιουνίου του 1891. Ήταν γιος του Γερμανού ιστορικού Έριχ Μαρκς και, με την παρότρυνση του λόγιου πατέρα του, ακολούθησε ανώτατες σπουδές στη Φιλοσοφική Σχολή του Φράιμπουρκ, στην οποία εγγράφηκε το 1909. Δεν παρέμεινε, όμως, στη Σχολή περισσότερα από τρία εξάμηνα. Διέκοψε τις σπουδές του και κατατάχθηκε, ως αξιωματικός καριέρας, στον Γερμανικό Στρατό το 1910. Κατά τη διάρκεια της περιόδου της Δημοκρατίας της Βαϊμάρης και στις αρχές του 1930 τοποθετήθηκε ως επικεφαλής δημοσίων σχέσεων του Υπουργού Ενόπλων Δυνάμεων, ενώ από το 1932 ως το 1933 υπηρέτησε ως αξιωματικός υπεύθυνος για τις δημόσιες σχέσεις των Καγκελαρίων Φραντς φον Πάπεν και Κουρτ φον Σλάιχερ.
Με την ολοκλήρωση της εκστρατείας στη Γαλλία, ο Μαρκς και η μονάδα του επιστρέφουν στη Γερμανία. Τοποθετείται στο Επιτελείο του OKW (Oberkommando Wehrmacht, Ανώτατη Διοίκηση της Βέρμαχτ) και επιφορτίζεται με την κατάστρωση του επιτελικού σχεδίου της γερμανικής εισβολής στη Σοβιετική Ένωση. Ο Μαρκς, βαθύς γνώστης της Ιστορίας, προετοιμάζει ένα μεγαλοφυές, στη σύλληψή του, σχέδιο: Μια μάχη με μεγάλη αναστροφή μετώπων, για να επιτευχθεί η καταστροφή όσο το δυνατόν μεγαλύτερου αριθμού εχθρικών μονάδων. Ο Μαρκς έχει σαφή αντίληψη τόσο του χώρου όσο και του αριθμού των αντιπάλων. Η σύλληψη του σχεδίου αξίζει τον χαρακτηρισμό του μεγαλοφυούς, αλλά ο Χίτλερ, ο οποίος ένιωθε βαθιά αντιπάθεια για τον Στρατηγό, απέρριψε το σχέδιο, δηλώνοντας ότι είναι "σχέδιο υπερβολικά πολύπλοκου εγκεφάλου". Τη θέση του στον σχεδιασμό πήρε ο Στρατηγός Φρίντριχ Πάουλους.
Ο Μαρκς μετατίθεται στην 101η Ελαφρά Μεραρχία ως Διοικητής και, με τη Μονάδα του, λαμβάνει μέρος στην εισβολή στην Σοβιετική Ένωση. Στις 26 Ιουνίου 1941 ο Μαρκς, που βρίσκεται στο μέτωπο της Ουκρανίας τραυματίζεται σοβαρά και, ως επακόλουθο, χάνει το ένα του πόδι. Στην ίδια εκστρατεία σκοτώνονται και οι δύο από τους τρεις γιους του.
Ύστερα από την ανάρρωσή του και παρά την αναπηρία του ο Μαρκς τοποθετείται Διοικητής της 337ης Μεραρχίας Πεζικού, η οποία εδρεύει στο Παρίσι. Μετατίθεται στο 37ο Σώμα Στρατού με έδρα το Κλερμόν-Φεράν και τέλος, το 1944, στο 67ο Σώμα, που, εδρεύοντας στη Βρετάνη, έχει αναλάβει την περιφρούρηση της περιοχής από ενδεχόμενη Συμμαχική απόβαση. Την παραμονή των 53ων γενεθλίων του τον επισκέπτονται δύο ανώτεροι αξιωματικοί του με μια φιάλη κρασιού για να του ευχηθούν. Ο Μαρκς τους ευχαριστεί αλλά η μικρή αυτή συγκέντρωση δεν διαρκεί πολύ, καθώς ο Μαρκς πρέπει να πάει την άλλη μέρα στις 6:30 το πρωί στην έδρα του Σώματος για μια άσκηση αντι-αποβατικών επιχειρήσεων. Δεν πρόλαβε. Η απόβαση των Συμμάχων ματαίωσε την άσκηση, μεταβάλλοντάς την σε πραγματικότητα. Ο φιλότιμος αξιωματικός μετακινείται συνεχώς για να οργανώνει τα στρατεύματα που διοικεί και δέχεται την παρατήρηση του αρχηγού του Επιτελείου του ότι εκτίθεται υπερβολικά στον κίνδυνο. Ο Μαρκς του απαντά ότι "στην κατάσταση που βρίσκεται πλέον η Γερμανία, το μόνο που εύχεται είναι να βρει έναν αξιοπρεπή θάνατο ως στρατιώτης". Αυτές ήταν οι τελευταίες του λέξεις. Ξεκινώντας με το αυτοκίνητό του, στην περιοχή Εμπεκρεβόν, κοντά στο Μαρινί, προκειμένου να επιθεωρήσει την κατάσταση των στρατιωτών του, δέχεται επίθεση από αεροσκάφη Typhoon και ο Μαρκς σκοτώνεται. Είναι 12 Ιουνίου 1944.
Πηγές, αναφορές
Κατηγορία:Γερμανοί στρατιωτικοί Κατηγορία:Γερμανοί του Β΄ Παγκοσμίου Πολέμου Κατηγορία:Αποδέκτες του Σταυρού των Ιπποτών του Σιδηρού Σταυρού
Παχειά Νισύρου
Η Παχειά είναι νησίδα των Δωδεκανήσων. Βρίσκεται δυτικά της Νισύρου και νοτιοανατολικά της νησίδας Περγούσσας. Η έκταση της είναι 1,184 τ.χλμ. και είναι ακατοίκητη. Διοικητικά, σύμφωνα με το σχέδιο Καλλικράτης, μαζί με τα Νικιά, το Αυλάκι και τη νησίδα Περγούσσα αποτελούν την τοπική κοινότητα Νικιών που ανήκει στο Δήμο Νισύρου και σύμφωνα με την απογραφή 2011 δεν κατοικείται.
Ίαν Ντε Τόφφολι
Ο Ίαν Ντε Τόφφολι, γεννημένος στις 25 Ιούνιου 1981 στην πόλη του Λουξεμβούργου, είναι Λουξεμβουργιανός συγγραφέας και εκδότης.
Βιογραφία
Η οικογένεια του Ίαν Ντε Τόφφολι έχει ρίζες στην Ιταλία (απο τον πατέρα) και στο Λουξεμβούργο (απο την μητέρα). Ξεκίνησε τις βασικές του σπουδές στο δημοτικό σχολείο στο Μπρίντελ, λίγο έξω απο την πόλη του Λουξεμβούργου και συνέχισε στο Λύκειο Robert Schumann. Σπούδασε φιλολογία και ιστορία της τέχνης στο Παρίσι. Δώδεκα χρόνια αργότερα, υποστήριξε μια διδακτορική διατριβή, στο Πανεπιστήμιο της Σορβόνης, σχετικά με την επίδραση του λατινικού και αρχαίου πολιτισμού στη σύγχρονη λογοτεχνία.
Γράφει σε πολλές γλώσσες, αλλά κυρίως στα γαλλικά. Συνδιευθύνει τον εκδοτικό οίκο Hydre Editions και διδάσκει λογοτεχνία και θεωρία της λογοτεχνίας στο Πανεπιστήμιο του Λουξεμβούργου.
Ο Ντε Τόφφολι βρίσκεται στο επίκεντρο της σύγχρονης λογοτεχνικής σκηνής του Λουξεμβούργου, όχι μόνο με την τριπλή λειτουργία του ως ερευνητή, κριτικό λογοτεχνίας και εκδότη, αλλά και κυρίως ως μυθιστοριογράφο, διηγηματογράφο και θεατρικός συγγραφέας.
Συγγραφική και ερευνητική δραστηριότητα
Συνεργάστηκε, ως προσκεκλημένος συγγραφέας, με το Εθνικό Θέατρο του Λουξεμβούργου (2012), το Literarisches Colloquium Berlin (2018), το Maison des autheurs des Francophonies ( 2022) και το Théâtre des Quartiers d’Ivry (2023).